User:Bishappatra9

"দর্শন ও শিক্ষার সমন্বয়" .শিক্ষা ও দর্শনের অর্থ:- শিক্ষা শব্দটি ইংরেজি প্রতশব্দ Education। Education এই শব্দটি তিনটি ল্যাটিন শব্দ থেকে নেওয়া হয়েছে। যথা- educare যার অর্থ হলো প্রতিপালন করা। Educo যার অর্থ হলো এগিয়ে নিয়ে যাওয়া এবং এডুকিরি যার অর্থ হলো অংকন করা। অর্থাৎ শিক্ষা হলো সমস্ত প্রক্রিয়ার সমন্বয় যার দ্বারা ব্যাক্তি তার সক্ষমতা, দৃষ্টিভঙ্গি, মূল্যবোধ সহ সমস্ত রকম চারিত্রিক ও সামাজিক গুণের অধিকার হয়ে ওঠে এবং যার ফলস্বরূপ ব্যাক্তির সর্বোত্তম আত্ম পড়িস্ফুরণ সাধিত হয়। অপরপক্ষে দর্শন শব্দটি ইংরেজি প্রতিশব্দ Pjilosophy শব্দটি ল্যাটিন শব্দ philio ও sophy এর সমন্বয় তার অর্থ হলো সত্যের প্রতি ভালোবাসা। আসলে দর্শন হলো সত্যের অনন্ত অনুসন্ধান বস্তুর প্রকৃতি সম্পর্কে সার্বজনীন জিজ্ঞাসাই দর্শনের লকলক্ষ্ বিভিন্ন শিক্ষাবিদদের মতে শিক্ষার পরিভাষা স্বামী বিবেকানন্দের ভাষায় মানব আত্মার অন্তর্নিহিত উৎকর্ষতার সার্বিক পরিস্ফূরণ ই শিক্ষা। মহান শিক্ষাবিদ পেস্টালোজির মতে মানব আত্মার অন্তর্নিহিত শক্তির স্বাভাবিক মধুর ও প্রগতিশীল বিকাশই হলো শিক্ষা। কবিগুরুর ভাষায় অন্তরের আলোর সম্পদ শিক্ষা দ্বারা অর্জিত হয়। শিক্ষা কে একটি প্রক্রিয়া ধরা হলে শিক্ষা একটি প্রক্রিয়া ধরা হলে শিক্ষা একটি নিরবিচ্ছিন্ন জীবনব্যাপী প্রক্রিয়া যার দ্বারা মানুষ জ্ঞান অর্জনের মধ্য দিয়ে সার্বিক গুনের অধিকারী হয়। শিক্ষাকে উৎপাদন হিসাবে ধরলে শিক্ষান্তে শিক্ষার্থী অর্জিত জ্ঞান দক্ষতা আদর্শ মূল্যবোধ দ্বারা শিক্ষার ফল বিচার করা হয় যা শিক্ষাকে পরিমাপ করতে সাহায্য করে। বিভিন্ন দার্শনিকদের মতে দর্শনের পরিভাষা মহান দার্শনিক প্লেটোর মতে বহুবিধ বস্তু বা ঘটনার সঠিক প্রকৃতি সম্পর্কীয় জ্ঞান ই দর্শন। রাধাকৃষ্ণানের মতে বাস্তবতার যুক্তিসম্মত অনুসন্ধান ই দর্শন। শিক্ষা ও দর্শনের সম্পর্ক দর্শন মানব জীবনের তিনটি বিষয় নিয়ে পর্যালোচনা করে। যথা- Metaphysics বাAxiology বা আধিভৌতিক Epistemology বা জ্ঞানতত্ত্ব Axiology বা মূল্যবোধের অনুসন্ধান। অনুসন্ধান যুক্তি নান্দনিকতা ও মূল্যবোধ দ্বারা পরিচালিত হয়। সুতরাং উদ্দেশ্যগত ভাবেই দর্শন ও শিক্ষা নিবিড় সম্পর্কযুক্ত। ইতিহাস পর্যালোচনা করলে দেখা যায় যে সমস্ত মহান দার্শনিকরা তাদের নিজস্ব চিন্তা এবং চেতনা দ্বারা শিক্ষাব্যবস্থার রীতিনীতি ও তার উদ্দেশ্য সম্পর্কে দৃষ্টিপাত করে গেছেন। প্রাচীন গ্রীসের মহান দার্শনিক সক্রেটিস, প্লেটো, এবং এরিস্টটল শিক্ষাব্যবস্থা ও তার উদ্দেশ্য সম্পর্কে আলোকপাত করে গেছেন। প্রাশ্চাত্যের মহান দার্শনিক রুশো, কান্ট, হেগেল, ডিউই শিক্ষার প্রকৃতি শিক্ষার লক্ষ্য এবং তার পদ্ধতি সম্পর্কে বিস্তৃত ব্যাখ্যা করেছেন। ভারতীয় শিক্ষা ব্যবস্থা শিক্ষা পদ্ধতি এবং তার সঠিক ইমপ্লিমেন্টেশন এর ক্ষেত্রে ভারতীয় দার্শনিকগণ যথা- বুদ্ধ, মহাত্মা গান্ধী, রবীন্দ্রনাথ ঠাকুর, অরবিন্দ, রাধাকৃষ্ণাণ প্রমুখের অবদান আছে। শিক্ষা এবং দর্শন দুটি অবিচ্ছেদ্য বিষয় কারণ শিক্ষা ও দর্শন উভয়ের লক্ষ‌ই হলো জ্ঞান এবং অর্জনের মাধ্যমই হলো অনুসন্ধান। ধারণা নির্মাণ ও তার যথার্থ বাস্তবিক প্রয়োগ দ্বারা শিক্ষা পরিচালিত হয়। তাই যথার্থভাবে শিক্ষা প্রয়োগ করতে হলে তার একটি সুনির্দিষ্ট সুচিন্তিত অভিলক্ষ্য থাকা প্রয়োজন। এই অভিলক্ষ্য নির্মাণের কাজটি করে থাকে দর্শন। দর্শন জীবন ও মূল্যবোধের সাপেক্ষে একটি সুস্থির দিশা তৈরি করে যা আমাদের শিক্ষা ব্যবস্থাকে আরও সুদৃঢ় ও স্থির অভিমুখী করে তোলে। তাই বলা হয় সুস্থির দর্শন ছাড়া শিক্ষা অন্ধ আর সুস্থির শিক্ষা ছাড়া দর্শন অচল। জন ডিউই যথার্থই বলেছেন শিক্ষা হলো দর্শনের পরীক্ষাগার যেখানে সমস্ত দার্শনিক সত্যতার যথার্থতা পরীক্ষীত হয়। তাই দর্শনের কাজ হলো জীবনের জন্য প্রয়োজনীয় মৌলিক গুনাবলী নির্দেশনার পর ঠিক করা। আর শিক্ষার কাজ হলো সেই পথে চলে জীবনকে উৎকর্ষতার থেকে উৎকর্ষতর করে তোলা। একটি মুদ্রার দুই পিঠ হলো শিক্ষা আর দর্শন। দর্শনের পিঠটি হলো চিন্তাশীল এবং শিক্ষার পিঠটি হলো সক্রিয়। শিক্ষা ও দর্শনের পদ্ধতি শিক্ষা পদ্ধতি চারটি মৌলিক বিষয়ের উপর নির্ভর করে। যথা ক) শিক্ষা প্রতিষ্ঠান। খ) শিক্ষক। গ) পাঠক্রম। ঘ) শিক্ষার্থী। এই চারটি মৌলিক বিষয় নিজেদের মধ্যে অঙ্গাঙ্গিভাবে জড়িত থেকে শিক্ষার লক্ষ্য কে পূর্ণতা দেয়। আর এই চারটি বিষয়কে একত্রিত করার জন্য প্রয়োজনীয় উপযুক্ত শিক্ষা দর্শনের। শিক্ষাব্যবস্থার এই চারটি মৌলিক উপাদানকে শিক্ষাদর্শন নিম্নলিখিতভাবে পরিশীলিত ও যথার্থ করে তোলে। প্রথমত শিক্ষা প্রতিষ্ঠান : শিক্ষাব্যবস্থায় শিক্ষাপ্রতিষ্ঠান হলো একটি সামাজিক সংস্থা যা শিক্ষার মূলধারা। শিক্ষা দর্শন মতে শিক্ষা প্রতিষ্ঠানের মূল কাজ হলো শিক্ষার্থীদের মধ্যে সাংস্কৃতিক সম্পদ গুলির পুনঃস্থাপন করা যা পূর্বপুরুষ দ্বারা অর্জিত। এগুলির পাশাপাশি শিক্ষাঙ্গনে ছাত্রছাত্রীরা বিভিন্ন বিষয় যেমন ভাষা, বিজ্ঞান, ইতিহাস, ধর্ম ইত্যাদি সম্পর্কে জ্ঞান অর্জন করে যা তাদের বোধকে প্রাথমিক স্তর থেকে অন্তিম স্তরের দিকে নিয়ে যেতে সাহায্য করে। আর এই জ্ঞান অর্জন পর্বের জন্য প্রয়োজন উপযুক্ত পাঠক্রম যা উপযুক্ত ও যথার্থ শিক্ষা দর্শন দ্বারা গঠিত হওয়া একান্ত প্রয়োজন। দ্বিতীয়ত শিক্ষক  শিক্ষাব্যবস্থার অন্যতম স্তম্ভ হলো শিক্ষক। ই-লার্নিং ব্যবস্থায় শিক্ষকের গুনগতমানের ও তার দৃষ্টিভঙ্গি ও সামগ্রিক ক্রিয়াকলাপের পরিবর্তন সাধিত হলেও শিক্ষাব্যবস্থায় তিনি ই নেতা, তার নেতৃত্ব দানের মাধ্যমে শিক্ষার্থী উপযুক্ত লক্ষে পৌছাতে সক্ষম হয়। একজন যথার্থ শিক্ষক শ্রেণীকক্ষে ও শ্রেণীকক্ষের বাইরে তার উপযুক্ত নেতৃত্ব দান ও কর্ম প্রয়াসের মাধ্যমে সুপরিকল্পিতভাবে এমন কার্যক্রম নির্ধারণ করে যে যার মধ্যে দিয়ে শিক্ষার্থীরা সানন্দে তাদের কাঙ্ক্ষিত লক্ষ্যে পৌঁছাতে বাধ্য হয়। শিক্ষকের সে কারণেই প্রয়োজন যথার্থ দার্শনিক দৃষ্টিভঙ্গি থাকার। তৃতীয়ত পাঠক্রম পাঠক্রম শিক্ষা ব্যবস্থার একটি অবিচ্ছেদ্য অঙ্গ। শিক্ষক ও শিক্ষার্থী যে সুনির্দিষ্ট শিক্ষাদর্শন সম্মত কর্মসূচির মধ্যে দিয়ে তাদের শিক্ষাকে সামনের দিকে এগিয়ে নিয়ে যায় তাহলে পাঠক্রমে সুপরিকল্পিতভাবে লিপিবদ্ধ থাকে। এর ব্যাপ্তি শ্রেণীকক্ষ, শ্রেণীকক্ষের বাইরে উভয় জায়গাতেই সুবিন্যাস্ত থাকে। শিক্ষার লক্ষ্য বিষয়বস্তু ও শিক্ষা পদ্ধতি, শিখন পদ্ধতি ও তার মূল্যায়ন পাঠক্রমের দ্বারাই সুস্পষ্ট হয়। পাঠক্রমের মধ্যদিয়েই শিক্ষা দর্শনের উপযুক্ত প্রতিচ্ছবি শিক্ষাঙ্গনে পরিলক্ষিত হয়। শিক্ষার্থী এই পাঠক্রম দ্বারা শিক্ষকের সাহায্যে শিক্ষাঙ্গনে যেমন ভবিষ্যতে কর্মক্ষম হয়ে ওঠে তেমনি উপযুক্ত মানুষ হয়ে ওঠে। চতুর্থত শিক্ষার্থী‌‌ ‌‌ শিক্ষার্থী হলো শিক্ষা ব্যবস্থার সর্বাধিক সজীব উপাদান। শিক্ষাব্যবস্থার কেন্দ্রে থাকে ছাত্র, তাকে কেন্দ্র করে শিক্ষক ও বিদ্যালয় এর যাবতীয় কার্যাবলী আবর্তিত হয়। বৈদিক শিক্ষায় বা প্রাচীন শিক্ষাব্যবস্থায় শিক্ষার্থী ছিল কেবলমাত্র শ্রোতা। কিন্তু দিনে দিনে শিক্ষার্থীকে কর্মক্ষম ও সক্রিয় করে তোলার যাবতীয় উপাদান শিক্ষাব্যবস্থায় আমদানি করা উপযুক্ত শিক্ষা দর্শন তাই একজন শিক্ষার্থীকে যেমন ভবিষ্যৎ জীবনে কর্মের অনুসন্ধানে সাহায্য করে, তার পাশাপাশি জীবন ও পৃথিবী সম্পর্কে বাস্তব ধারণা তাকে যেকোনো সিদ্ধান্ত গ্রহণের উপযোগী করে তোলে। এখানেই শিক্ষা দর্শন এর উপযোগিতা, মূল্যবোধ‌, নীতিশিক্ষা, জীবনবোধ, কর্মক্ষমতার পাশাপাশি বিজ্ঞান, সাহিত্য, অংক, ইতিহাস, ভূগোল, অংকন ইত্যাদি কর্মকান্ডে শিক্ষার্থী নিজেকে নতুন করে আবিষ্কার করতে শেখে।

সুতরাং পরিশেষে বলা যায় যে শিক্ষা এবং দর্শন দুটি পৃথক বিষয় নয়। এটি একত্র করে যে শিক্ষাদর্শন ভাবনা করা হয়েছে সেটি তাই দর্শনের অন্যান্য শাখার থেকেও দর্শনের শিক্ষা দর্শন শাখার উপযোগিতা ও ব্যবহার বর্তমানে সর্বাধিক। এই শিক্ষা দর্শনের লক্ষ্য হলো শিক্ষার্থীর সার্বিক বিকাশ যা শিক্ষার লক্ষ্য তাকেই বাস্তবে সুচিন্তিত মতামতের দ্বারা দিশা স্থাপন করান।